মুহাম্মদ আলী জিন্নাহ
মুহাম্মদ আলি জিন্নাহ (, ) (; , জন্মনাম মুহাম্মদ আলি জিন্নাহভাই; ২৫ ডিসেম্বর ১৮৭৬ – ১১ সেপ্টেম্বর ১৯৪৮) ছিলেন একজন আইনজীবী, রাজনীতিবিদ ও পাকিস্তানের প্রতিষ্ঠাতা। ১৯১৩ সাল থেকে শুরু করে ১৯৪৭ সালের ১৪ আগস্ট পাকিস্তানের স্বাধীনতা পর্যন্ত জিন্নাহ নিখিল ভারত মুসলিম লীগের নেতা ছিলেন। স্বাধীনতার পর তিনি পাকিস্তানের প্রথম গভর্নর জেনারেল হন এবং আমৃত্যু এই পদে বহাল থাকেন। পাকিস্তানে তাকে "কায়েদে আজম" (মহান নেতা) ও "বাবায়ে কওম" (জাতির পিতা) হিসেবে সম্মান করা হয়।
মুহাম্মাদ ইবনে ঈসা আত-তিরমিজি
আবু ঈসা মুহাম্মদ ইবনে ঈসা আস-সুলামি আদ-দারির আল-বুগি আত-তিরমিজি (; , "Termezī"; ৮২৪ – ৮ অক্টোবর ৮৯২), (ইমাম তিরমিজি বলে পরিচিত) ছিলেন পার্সি‌য়ান ইসলামি পন্ডিত ও হাদিস সংগ্রাহক। তিনি সুনান আল-তিরমিজী হাদিস গ্রন্থের সংকলক। এই গ্রন্থ কুতুব আল-সিত্তাহর অন্যতম এবং এটি সুন্নিদের মধ্যে সম্মানিত। এছাড়াও তিনি "শামাইল মুহাম্মাদিয়াহ" ("শামাইল আত-তিরমিজি" নামে পরিচিত) গ্রন্থের রচয়িতা। এটিও একটি হাদিস গ্রন্থ। এতে মুহাম্মদ (সা) এর ব্যক্তি ও চরিত্র সম্পর্কে হাদিস রয়েছে। আত-তিরমিজি একজন দক্ষ আরবি ব্যকরণবিদ ছিলেন। তিনি বসরার চেয়ে কুফার ধারার পক্ষপাতী ছিলেন।